**10. BŰNÜGYI ALAPKÉPZÉSI SZAK**

534/2023. (XII. 5.) Korm. rendelet

**A/ A szak alapadatai**

**1. Az alapképzési szak megnevezése:**

a) magyar nyelven: bűnügyi alapképzési szak

b) angol nyelven: Criminal Policing bachelor programme

**2. Az alapképzési szak szakirányai:**

a) magyar nyelven: bűnüldözési szakirány

b) angol nyelven: Specialization in Criminal Investigation

c) magyar nyelven: bűnügyi felderítő szakirány

d) angol nyelven: Specialization in Criminal Intelligence

e) magyar nyelven: gazdasági nyomozó szakirány

f) angol nyelven: Specialization in Economic Crime Investigation

g) magyar nyelven: kiber nyomozó szakirány

h) angol nyelven: Specialization in Cybercrime Investigation

**3. Az alapképzési szakon szerezhető szakképzettség oklevélben szereplő megnevezése:**

a) magyar nyelven: bűnügyi nyomozó tiszt

b) angol nyelven: Criminal Investigation Officer

c) magyar nyelven: bűnügyi felderítő tiszt

d) angol nyelven: Criminal Intelligence Officer

e) magyar nyelven: gazdaságvédelmi nyomozó tiszt

f) angol nyelven: Economic Crime Investigation Officer

g) magyar nyelven: kiber nyomozó tiszt

h) angol nyelven: Cybercrime Investigation Officer

**4. Az alapképzési szak profilja:**

**4.1. képzési terület szerinti besorolása:** államtudományi képzési terület, rendészeti felsőoktatás

**4.2. a végzettségi szint besorolása:**

a) alapfokozat (baccalaureus, bachelor of arts, rövidítve: BA)

b) ISCED 2011 szerint: 655

c) Magyar Képesítési Keretrendszer/Európai Képesítési Keretrendszer szerint: 6

**4.3. a szakképzettség képzési területek egységes osztályozási rendszere szerinti tanulmányi területi besorolása ISCED-F 2013 szerint:** 1032

**4.4. a szak orientációja**: gyakorlatorientált (60–70 százalék)

**B/ A képzés szerkezeti és kimeneti jellemzői**

**5. A képzési idő félévekben:** 8 félév

**6. Az alapfokozat megszerzéséhez összegyűjtendő kreditek száma:** 240 kredit

6.1. A szakdolgozathoz vagy diplomamunka elkészítéséhez rendelt kreditek száma: 4**-**12 kredit

6.2. Szakmai gyakorlati képzéshez rendelt kreditek száma: 15-18 kredit

6.3. A szakirány elvégzésével összegyűjtendő kreditek minimális száma: 50 kredit

**7. Az alapképzési szak képzési célja, a szakmai kompetenciák leírása**:

**7.1. A képzés célja:**A képzés célja olyan bűnügyi szakemberek képzése, akik szakmai és vezetői felkészültségük alapján alkalmasak a rendvédelmi feladatokat ellátó szervek bűnügyi szolgálatainál beosztott tiszti, beosztott vezetői feladatok ellátására, azonosulni tudnak a szervezet elvárásaival, és kellő mélységű ismeretekkel rendelkeznek a képzés következő ciklusban történő folytatásához.

**7.2. Az elsajátítandó szakmai kompetenciák:**

**7.2.1. Tudás:**

- Mélységében és átfogóan ismeri a bűnügyi igazgatási szakterület alapvető diszciplínáit.

- Alaposan ismeri a bűnüldözési tevékenységhez kapcsolódó átfogó fogalmakat, összefüggéseket, szabályokat, folyamatokat és eljárásokat.

- Ismeri a bűnügyi elemző-értékelő munka területeit, elveit és módszereinek alkalmazására vonatkozó alapokat.

- Tisztában van a titkos információgyűjtésre vonatkozó jogi szabályozókkal és alapos gyakorlati végrehajtási ismeretekkel bír.

- Tisztában van a hazai és a nemzetközi bűnügyi együttműködés szabályaival, a nemzetközi műveletek tervezési és információs alapismereteivel.

- Magas szintű kriminalisztikai − kriminál technikai, kriminál taktikai, kriminál metodikai − ismeretekkel rendelkezik.

**7.2.2. Képesség:**

- Rutinszerűen alkalmazza a bűnüldözési tevékenységhez kapcsolódó átfogó fogalmakat, összefüggéseket, szabályokat, folyamatokat és eljárásokat.

- Magas szinten képes a bűnügyi területen a megelőzési, a felderítési és a nyomozási tevékenységre.

- Mélyrehatóan képes a bűnügyi munkára vonatkozó jogszabályok megértésére és gyakorlati alkalmazására.

- Képes a nyomozati munka operatív irányítására, koordinálására, a hazai és a nemzetközi szervezetek közötti együttműködés lefolytatására.

**7.2.3. Attitűd:**-

**7.2.4. Autonómia és felelősség:** -

**7.3. Az elsajátítandó szakirányú kompetenciák:**

**7.3.1. bűnüldözési szakirányon**

**7.3.1.1. Tudás:**

- Magas szinten ismeri a bűncselekmények felderítése és bizonyítása terén szükséges speciális jogi, kriminalisztikai és bűnügyi szolgálati ismereteket.

- Tisztában van a titkos információgyűjtéshez kapcsolódó jogszabályokkal, taktikai ismeretekkel.

- Mélyrehatóan ismeri a titkos információgyűjtő tevékenység erői, eszközei, módszerei alkalmazásának elméletét és gyakorlati szabályait.

**7.3.1.2. Képesség:**

- Képes a bűncselekmények felderítése és bizonyítása terén eredményes munka végzésére.

- Képes a nyomozati munka ideiglenesen létrehozott szervezeteiben folyó munka koordinálására.

- Alkalmas a készenléti, forró nyomon üldözés, bűnügyi szolgálat munkájában történő részvételre.

- Alkalmas a vizsgálati és a vádelőkészítő munka magas szintű végzésére.

- Képes a feladatához, valamint a szervezeti egysége számára szükséges bűnügyi elemzések végzésére.

**7.3.1.3. Attitűd: -**

**7.3.1.4. Autonómia és felelősség: -**

**7.3.2. bűnügyi felderítő szakirányon**

**7.3.2.1. Tudás:**

- Behatóan ismeri a humán információszerzés elméletét, taktikai megoldásait és gyakorlati alkalmazását.

- Ismeri a bűnügyi technikai hírszerzés alkalmazási lehetőségeit.

**7.3.2.2. Képesség:**

- Képes a speciális kriminalisztikai és bűnügyi szolgálati ismeretek – különösen a humán információszerzés területén – alkalmazásával a büntetőeljárás megindításához és eredményes befejezéséhez szükséges információk megszerzésére.

- Képes az illetékességi terület bűnügyi helyzetének elemzésére, értékelésére.

**7.3.2.3. Attitűd: -**

**7.3.2.4. Autonómia és felelősség: -**

**7.3.3. gazdasági nyomozó szakirányon**

**7.3.3.1. Tudás:**

- Mélyrehatóan rendelkezik a gazdasági jellegű bűncselekmények felderítése és bizonyítása terén eredményes, speciális jogi, kriminalisztikai és bűnügyi szolgálati ismeretekkel.

- Alapvetően tisztában van a szakterületéhez kapcsolódó pénzügyi, számviteli és gazdasági jogi ismeretekkel.

**7.3.3.2. Képesség:**

- Képes a gazdasági jellegű bűncselekmények felderítése és bizonyítása terén eredményes munkavégzésre.

- Képes a gazdaságvédelem területén feladatokat ellátó szervekkel, szervezetekkel együttműködni.

**7.3.3.3. Attitűd: -**

**7.3.3.4. Autonómia és felelősség: -**

**7.3.4. kiber nyomozó szakirányon**

**7.3.4.1. Tudás:**

- Mélyreható tudással bír a kiber bűncselekmények felderítéséhez, bizonyításához és minősítéséhez elengedhetetlenül szükséges informatikai, speciális jogi, kriminalisztikai és bűnügyi szolgálati ismeretekből.

- Az információs rendszerek bűnüldözés szempontjából releváns szegmenseiről részletes ismeretekkel rendelkezik.

**7.3.4.2. Képesség:**

- Képes a kiber bűncselekmények felderítése, bizonyítása és minősítése terén egyaránt eredményes munka végzésére.

- Képes a csúcstechnológiai bűncselekmények megelőzése, felderítése, nyomozása, bizonyítása érdekében együttműködni az információs rendszereket használó, üzemeltető személyekkel, szervezetekkel.

- Képes a csúcstechnológiai bűncselekmények nyomozásához szükséges speciális forenzikus eszközök, informatikai eszközök és szoftverek célirányos használatára.

- Képes a kibervédelem területén feladatokat ellátó szervekkel, szervezetekkel együttműködni.

**7.3.4.3. Attitűd: -**

**7.3.4.4. Autonómia és felelősség: -**

**C/ A képzés további jellemzői**

**8. Az alapképzés jellemzői:**

**8.1. Idegennyelvi követelmény:** A jelentkezéshez és a felvételhez szükséges idegennyelvi követelményt a Nemzeti Közszolgálati Egyetemről, valamint a közigazgatási, rendészeti és katonai felsőoktatásról szóló [2011. évi CXXXII. törvény](https://njt.hu/jogszabaly/2011-132-00-00) felhatalmazása alapján kiadott jogszabály határozhat meg.

**8.2. A szak speciális képzésszervezési, módszertani jellemzői:**

8.2.1. Szakmai gyakorlatra vonatkozó követelmények: A kötelező szakmai gyakorlat 14 hét (560 óra). Az első 4 hét (160 óra) általános rendészeti gyakorlat, a továbbiak a szakirányhoz igazodó rendvédelmi szervnél valósulnak meg. A szakmai gyakorlat részletes követelményeit a szak tanterve határozza meg.